section_heading: Biserka Lončar
paragraph_text: No u Biserkin život dolazi još jedan problematičan muškarac, ovaj put njezin brat – Zlatko Fijan. Vrativši se iz Južne Amerike, osmislio je prijevaru kojom je oduzeo Biserki obiteljsku zemlju. Biserka mu je pokušala uzvratiti udarac unajmivši mladog odvjetnika Branimira Pukšića. Iako je izgubila parnicu, osvojila je Branimirovo srce. Za Biserku se nije bilo lako upustiti u vezu s 15 godina mlađim muškarcem. Branimir je pokušao riješiti Biserku sumnji, ali ona je bila previše zabrinuta zbog reakcija okoline, posebno obitelji. Kada bi mogla staviti vlastitu sreću na prvo mjesto, veza s Branimirom bi mogla postati najbolje što joj se dogodilo. Ali Biserkin najveći kamen smutnje je što uvijek stavlja želje i potrebe drugih ispred svojih. Nakon što je pobacila Branimirovo dijete, on ju ostavlja, te Biba ostane shrvana. Vraća se u bolnicu, gdje postane ovisna o tabletama, što kasnije iskoristi njena vječna neprijateljica Karolina. Nakon što dobije otkaz u bolnici jer je otkrivena istina o njenoj krađi lijekova, Stjepan je zapošljava u vinariji "Novak".